As Dachaura Voiksfest is in ganz Bayern bekonnt, weis do des billigste Bia gibt. D'Maß kost umra 3,50 Euro. Ausgschenkt wiad imma a dunkles Märznbia, wos Thoma-Bier hoaßt. Des Fest is imma um Maria Himmelfaht und geht dem Dog eigschlossen vom Samsdog bis zum Mondog a Woch drauf. Oanzigartig in Bayern is da Kindafestzug am easchtn Sonndog in jem ungrodn Joa, an dem 2007 umara 570 Kinda in Kostim und Trachtn aus olle Zeitn mitganga san.